Αριθ. C 337/28 Επίσημη Εφημερίδα των Ευρωπαϊκών Κοινοτήτων 31. 12. 88 
Γνωμοδότηση για την κατανομή των αμπελουργικών ζωνών στην Κοινότητα 
(88/C 337/10) 
Στις 28 Ιανουαρίου 1988, η Οικονομική και Κοινωνική Επιτροπή αποφάσισε, σύμφωνα με την 4η 
παράγραφο του άρθρου 20 του εσωτερικού κανονισμού να καταρτίσει γνωμοδότηση πρωτοβουλίας για 
την κατανομή των αμπελουργικών ζωνών στην Κοινότητα. 
Το τμήμα γεωργίας και αλιείας στο οποίο ανατέθηκε η προετοιμασία των σχετικών εργασιών της ΟΚΕ, 
υιοθέτησε τη γνωμοδότηση του στις 6 Οκτωβρίου 1988 (με βάση την εισηγητική έκθεση του κ. Margalef 
Masia). 
Κατά την 259η σύνοδο ολομέλειας της (συνεδρίαση της 27ης Οκτωβρίου 1988) η ΟΚΕ υιοθέτησε χωρίς 
ψήφους κατά και 2 αποχές την ακόλουθη γνωμοδότηση. 
1. Η μελλοντική ταξινόμηση των αμπελουργικών ζωνών 
της ΕΟΚ δεν πρέπει να έχει ως μοναδικό στόχο την εδραίωση 
της σημερινής κατάστασης, αλλά και να αποτελέσει βασικό 
όργανο της μελλοντικής πολιτικής στον αμπελουργικό τομέα. 
2. Στόχος της ταξινόμησης αυτής είναι να επιτρέψει την 
ανάπτυξη μιας πολιτικής στον τομέα της φύτευσης των ευρω­
παϊκών αμπελώνων, η οποία, λαμβάνοντας υπόψη τις κλι­
ματολογικές συνθήκες των διάφορων ζωνών, να καθιστά 
δυνατή την παραγωγή φυσικών προϊόντων ποιότητας, βελτιώ­
νοντας την ισορροπία της παραγωγικής δυναμικότητας του 
αμπελουργικού τομέα. Συνεπώς το όργανο αυτό αποτελεί 
βασικά ένα τρόπο διαφοροποίησης των συνθηκών παραγωγής 
μεταξύ των διάφορων ζωνών. 
3. Πρέπει να υπογραμμισθεί η σημασία που αποκτά το 
όργανο αυτό για την προστασία των περισσότερο κατάλλη­
λων αμπελουργικών περιοχών λαμβάνοντας ωστόσο υπόψη 
τις υπάρχουσες παραδοσιακές πρακτικές στις διάφορες ζώνες 
παραγωγής. 
Συνεπώς, πρέπει να προσαρμοστούν τόσο οι δυνατότητες 
εμπλουτισμού όσο και το ελάχιστο όριο φυσικού βαθμού 
ώστε να αποφευχθούν τα πλεονάσματα παραγωγής και να 
εξασφαλισθεί με τον τρόπο αυτό καλύτερη ισορροπία στην 
αγορά. 
4. Μολονότι δεν πρέπει να συγχέονται οι έννοιες των 
αμπελοοινικών ζωνών και κατηγοριών, πρέπει να ληφθούν 
υπόψη οι αλληλεπιδράσεις τους. 
5. Το πρώτο στοιχείο που πρέπει να ληφθεί υπόψη είναι 
η ικανότητα εξέλιξης του βιολογικού κύκλου της αμπέλου για 
την παραγωγή σταφυλών επαρκούς ωριμότητας στις διάφορες 
αμπελουργικές ζώνες. 
6. Αν και η ποιότητα του οίνου βασίζεται σε αρκετά στοι­
χεία: οξύτητα, άρωμα, πολυφενόλη, ξηρά εκχυλίσματα κλπ., 
η σημασία του φυσικού αλκοολικού βαθμού που απορρέει 
από το επίπεδο της ωριμότητας, και από τις ποσότητες που 
παράγονται ανά μονάδα επιφανείας, έχει ιδιαίτερη σημασία 
για την οροθέτηση των αμπελουργικών περιοχών. 
7. Η ΟΚΕ αποδίδει, συνεπώς, κεφαλαιώδη σημασία στις 
κλιματολογικές συνθήκες που συντελούν στην επίτευξη ενός 
ελάχιστου φυσικού βαθμού για να δοθούν προσανατολισμοί 
όσον αφορά την κατανομή και τον καταμερισμό των ζωνών. 8. Μολονότι η ταξινόμηση φαίνεται ως ένα υπερβολικά 
πολυσύνθετο έργο, αν ληφθούν υπόψη όλες οι προηγούμενες 
παρατηρήσεις, το τμήμα εκφράζει την ευχή να αποφευχθεί 
κάθε υπερβολική επιπλοκή που ενδέχεται να καθυστερήσει 
πέραν του λογικού την κατανομή των ζωνών στην Κοινότητα 
των 12. 
8.1. Η ΟΚΕ κρίνει ότι πρέπει να ληφθεί υπόψη η εμπειρία 
από την ταξινόμηση των περιοχών που είχε γίνει πριν τη 
διεύρυνση της Κοινότητας, η οποία είχε γίνει ευνοϊκά δεκτή. 
8.2. Επομένως, πρέπει να αντλήσουμε έμπνευση από τις 
κύριες αρχές βάσει των οποίων έγινε η ταξινόμηση αυτή, 
ώστε να τις επεκτείνουμε στα νέα κράτη μέλη με πνεύμα 
δικαιοσύνης, όπως υπογραμμίσθηκε στην προηγούμενη σχε­
τική γνωμοδότηση της ΟΚΕ· ωστόσο, στην Κοινότητα των 
12 και για λόγους δικαιοσύνης θα πρέπει να διασαφηνισθούν 
τα κριτήρια για να ληφθούν υπόψη οι ιδιαιτερότητες των 
νέων κρατών μελών. 
8.3. Όσον αφορά τα κριτήρια ταξινόμησης, η ΟΚΕ αποδί­
δει ιδιαίτερη σημασία στα ακόλουθα στοιχεία: 
— βροχοπτώσεις, 
— γεωγραφικό πλάτος, 
— ηλιοφάνεια, 
— θερμοκρασία, 
— υψόμετρο. 
9. Όσον αφορά τους οίνους αμπελώνων που έχουν χαρα­
κτηρισθεί ως VQPRD (vins de qualite produits dans des 
regions determinees), η ΟΚΕ θεωρεί ότι πρόκειται για εξαιρε­
τικές περιπτώσεις. 
9.1. Η οροθέτηση των εδαφών παραγωγής VQPRD, που 
έχει πραγματοποιηθεί εδώ και πολύ καιρό σε συνάρτηση με 
τις παραδόσεις και τις καλλιέργειες, έχει ως αποτέλεσμα την 
παραγωγή γνήσιων προϊόντων που ελκύουν την προσοχή των 
καταναλωτών. 
9.2. Στους αμπελώνες παραγωγής VQPRD που βρίσκονται 
σε διάφορες αμπελοοινικές περιοχές πρέπει, ωστόσο, να 
υπάρχει δυνατότητα παραγωγής οινών, που να έχουν τουλά­
χιστον τα ελάχιστα χαρακτηριστικά (ιδίως όσον αφορά την 
31. 12.88 Επίσημη Εφημερίδα των Ευρωπαϊκών Κοινοτήτων Αριθ. C 337/29 
περιεκτικότητα σε ζάχαρη) από σταφύλια που προορίζονται 
για την παραγωγή επιτραπέζιων οίνων της υπό εξέταση περιο­
χής· 
Το γεγονός ότι η συγκεκριμένη νομοθεσία για ορισμένους 
VQPRD επιβάλει πολύ πιο αυστηρά χαρακτηριστικά, δεν 
συνεπάγεται αλλαγή ζώνης. 
10. Η ΟΚΕ εκφράζει την ευχή να καταρτίσει η Επιτροπή 
προκαταρκτική έκθεση με την οποία να προωθεί την ταχύτητα 
των εργασιών. Όσον αφορά τη μέθοδο που επιτρέπει σε 
λογικά χρονικά περιθώρια την ταξινόμηση και την κατανομή 
των αμπελουργικών περιοχών, η ΟΚΕ προτείνει τα εξής: 
— Τον προσδιορισμό, με τη συμβολή των ιδρυμάτων και 
των οργανισμών που είναι ειδικευμένοι στη μελέτη των 
κλιματολογικών συνθηκών, ζωνών με ομοιόμορφες κλι­
ματικές συνθήκες, λαμβάνοντας υπόψη τους παράγοντες 
που αναφέρονται στο σημείο 8.3. 
— Τη σύγκριση των ζωνών αυτών με το σημερινό καταμερι­
σμό των αμπελουργικών περιοχών της ΕΟΚ. 
— Τη σύνοψη των ανωμαλιών που έχουν διαπιστωθεί 
ανάμεσα στις δύο κατανομές των περιοχών. 
— Τις διορθώσεις που πρέπει να γίνουν στην κατανομή που 
ισχύει σήμερα, διαμέσου ακριβών γεωγραφικών χαρτών 
που να περιλαμβάνουν παράσταση των υπαρχουσών 
αμπελουργικών εκτάσεων. 
— Την εφαρμογή των ίδιων μεθόδων και κριτηρίων κατανο­
μής των ζωνών στα νέα κράτη μέλη. 
— Την ανακοίνωση των προτάσεων για την κατανομή και 
την ταξινόμηση των ζωνών ή των διορθώσεων στις εθνικές 
Βρυξέλλες, 27 Οκτωβρίου 1988. και περιφερειακές διοικητικές αρχές καθώς και στους μη 
κυβερνητικούς οργανισμούς. 
α) Σύνταξη ενός γενικού χάρτη κατανομής των ζωνών 
της ΕΟΚ· 
β) Σύνταξη ακριβέστερων χαρτών κατά ζώνη, με επίθεση 
των αμπελουργικών εκτάσεων που καλλιεργούνται τη 
στιγμή κατά την οποία θα συνταχθεί ο χάρτης. 
10.1. Από τις πληροφορίες που παρέχει η Επιτροπή όσον 
αφορά την πρόοδο των προπαρασκευαστικών εργασιών, η 
ΟΚΕ αποκομίζει την εντύπωση ότι η πρόοδος είναι υπερβο­
λικά βραδεία. 
Η ΟΚΕ καλεί την Επιτροπή να επιταχύνει όσο το δυνατό τις 
εργασίες της ώστε να είναι σε θέση να υποβάλλει τη νέα 
ρύθμιση εντός ενός έτους. 
11. Η ΟΚΕ κρίνει ότι η παρακολούθηση και ο έλεγχος της 
εξέλιξης των αμπελουργικών εκτάσεων στις διάφορες ζώνες 
της ΕΟΚ θα μπορούσε να αποτελέσει αξιόλογο μέσο διευκό­
λυνσης του ελέγχου του αμπελουργικού δυναμικού της Κοι­
νότητας. 
12. Φυσικά η ΟΚΕ επιφυλάσσεται να εκδώσει εμπεριστα­
τωμένη γνωμοδότηση για το θέμα μόλις υποβάλλει τις προ­
τάσεις κανονισμού, καθώς και να εκφράσει τις απόψεις της 
πρωτύτερα σε περίπτωση του η Επιτροπή αποφασίσει να 
συντάξει ενημερωτικά έγγραφα και/ή προσανατολισμού για 
επί μέρους θέματα ή με σκοπό την ανταλλαγή απόψεων. 
Ο Πρόεδρος της 
Οικονομικής και Κοινωνικής Επιτροπής 
Alberto MASPRONE